laion/Wikipedia-Exotic huggingface dataset:
იაია ტურე

ნიენიერი იაია ტურე (დ. 13 მაისი, 1983), საზოგადოდ ცნობილი, როგორც იაია ტურე — კოტ-დ'ივუარელი ფეხბურთელი. თამაშობს ნახევარმცველის პოზიციაზე პრემიერ ლიგის კლუბ „მანჩესტერ სიტიში“ და კოტ-დ’ივუარის ეროვნულ ნაკრებში. ტურე ცნობილია თავისი სისწრაფით, ზუსტი პასებით, კარგი ფიზიკური მომზადებით და ტექნიკით. როგორც უნივერსალი ფეხბურთელი, თამაშობდა ასევე თავდამსხმელის პოზიციაზე ახალგაზრდულ წლებში. ასევე უთამაშია ცენტრალური მცველის პოზიციაზეც, მათ შორის „ბარსელონას“ შემადგენლობაში 2009 წლის ჩემპიონთა ლიგის ფინალშიც. კარიერა დაიწყო „ASEC Mimosas-ში“, სადაც შედგა მისი დებიუტი 18 წლის ასაკში. მისმა თამაშმა მიიპყრო ევროპული კლუბების ყურადღება. თამაშობდა ბელგიურ „ბევერენში“, უკრაინის „დონეცკის მეტალურგში“, საბერძნეთის „ოლიმპიაკოსში“ და საფრანგეთის „მონაკოში“. 2007 წელს გადავიდა კატალონიურ „ბარსელონაში“, სადაც მონაწილეობა მიიღო 100-ზე მეტ მატჩში. ის „ბარსელონაში“ თამაშობდა 2010 წელს, როდესაც კლუბისთვის ისტორიული პერიოდი იდგა — მოიგეს ექვსი ტურნირი ერთ სეზონში. 2010 წელს ტურე გადავიდა პრემიერ ლიგის კლუბ „მანჩესტერ სიტიში“, სადაც გაიტანა მთელი რიგი მნიშვნელოვანი გოლი „ქალაქური“ კლუბისთვის. კოტ-დ’ივუარის ეროვნულ ნაკრებში ჩატარებული აქვს 67 მატჩი. ნაკრების შემადგენლობაში მონაწილეობა აქვს მიღებული მსოფლიოს ჩემპიონატებზე, 2006 და 2010 წლებში. იაია არის კოტ-დ’ივუარის ეროვნული ნაკრების და „ლივერპულის“ ფეხბურთელის, კოლო ტურეს უმცროსი ძმა. განახლდა: 10 მაისი 2012. ASEC Mimosas კოტ-დ’ივუარის პრემიერ დივიზიონი: 2001 ოლიმპიაკოსი საბერძნეთის სუპერლიგა: 2005–06 საბერძნეთის თასი: 2005–06 ბარსელონა: ლა ლიგა (2): 2008–09, 2009–10 კოპა დელ რეი: 2008–09 ესპანეთის სუპერთასი: 2009 უეფა-ს ჩემპიონთა ლიგა: 2008–09 უეფა-ს სუპერთასი: 2009 ფიფა-ს მსოფლიო საკლუბო ჩემპიონატი: 2009 მანჩესტერ სიტი: ინგლისის ასოციაციის თასი: 2010–11 პრემიერ ლიგა: 2011-12 აფრიკის წლის ფეხბურთელი: 2011 პრემიერ ლიგის წლის გუნდი: 2011–12 Yaya Touré — სტატისტიკა საიტზე Soccerbase.com (ინგლისური) Yaya Touré profile დაარქივებული 2008-02-28 საიტზე Wayback Machine. Goal.com Yaya Touré profile FC Barcelona ↑ Touré Yaya დაარქივებული 2013-10-17 საიტზე Wayback Machine. FC Barcelona ↑ „Yaya Toure“. FourFourTwo. ციტირების თარიღი: 2012-05-08. ↑ White, Duncan (23 May 2009). „Manchester United v Barcelona: Yaya Toure is Barca's unlikely defender“. The Telegraph. ციტირების თარიღი: 2012-05-08. ↑ „Yaya Toure is named Caf African Player of the Year“. BBC Sport. 22 December 2011. ციტირების თარიღი: 2012-05-08.
სიქანელისძეები

სიქანელისძეები — XIII-XIV სს. ქართველ აზნაურთა საგვარეულო. ამ საგვარეულოს წარმომადგენელი „სიქანელისძე ჩოგაშვილი აბაში“ იხსენიება ჟამთააღმწერლის თხზულების უადრეს ვარიანტში (ქრონიკის სხვადასხვა რედაქცია ამ გვარსახელს სხვადასხვაგვარად გადმოსცემს). აბაში თან ახლდა მეფე დემეტრე II-ს მონღოლთა ლაშქრობაში სირიაში ეგვიპტის სულთნის წინააღმდეგ 1281 წელს და ბრძოლაში ცხენმოკლულ დემეტრეს თავისი ბედაური დაუთმო. ამ აბაშს იოანე ბატონიშვილი შეცდომით მიიჩნევს თავად აბაშიშვილთა (ბარათაშვილების განაყოფი) წინაპრად. სიქანელისძეთა საგვარეულოს სავარაუდო წევრები არიან ასევე ჯავახეთში, კარნეთის ეკლესიის წარწერაში მოხსენიებული „ვარდან ...ქანლის ძე“, დიდი ხორენიის (ასევე ჯავახეთში) წარწერის „ჩოგა“ და იერუსალიმის ჯვრის მონასტრის ერთ-ერთ აღაპში მოხსენიებული „სიქანელის-ძის ასული აფა-ყოფილი ანნა“. თემო ჯოჯუა. „მასალები სიქანელისძეთა ფეოდალური სახლის ისტორიისათვის (XIII-XIV სს.)“. ივანე ჯავახიშვილის სახელობის თბილისის სახელმწიფო უნივერსიტეტის საქართველოს ისტორიის ინსტიტუტის შრომები IV, გამომცემლობა „მერიდიანი“, თბილისი, 2011: გვ. 147-192.
ძვ. წ. 312

ვიკისაწყობში არის გვერდი თემაზე: ძვ. წ. 312 დაიწყო რომალების ომი ეტრუსკებთან
დანიის პოლიტიკური სისტემა

დანიის პოლიტიკური სისტემა ეფუძნება პარლამენტარიზმს, წარმომადგენლობით დემოკრატიასა და კონსტიტუციურ მონარქიას, სადაც მთავრობის მეთაურია პრემიერ-მინისტრი და მოქმედებს მრავალპარტიული სისტემა. სახელმწიფოს მეთაურია მონარქი, რომელსაც ძირითადად საცერემონიო როლი აკისრია და ფლობს პირობით ძალაუფლებას. აღმასრულებელი ხელისუფლება მთავრობის ხელშია, სადაც პრემიერ-მინისტრი მოქმედებს როგორც Primus inter pares. საკანონმდებლო ხელისუფლება გადანაწილებულია მთავრობასა და დანიის პარლამენტს შორის. 1972 წლის 14 იანვრიდან, დანიის სახელმწიფოს მმართველია მეფის რეგენტი, დედოფალი მარგრეტე II. (ფრანგული) დანიის კონსტიტუცია
დანიის დროშა

დანიის დროშა "დანებროგი" (დან. Dannebrog) — დანიის ერთ-ერთი ეროვნული სიმბოლო. წითელ ფონზე გამოსახულია სკანდინავიური ჯვარი, რომელიც დროშის კიდეებამდე გადის. აღნიშნული ჯვარი დროშაზე ქრისტიანობის სიმბოლოა და ასევე გვხვდება სხვა სკანდინავიურ სახელმწიფოთა დროშებზე, მათ შორისაა ნორვეგია, ფინეთი, ისლანდია, ასევე ალანდის კუნძულები, ფარერის კუნძულები, შეტლანდის არქიპელაგი და ორკნეის კუნძულები შოტლანდიაში. დანია-ნორვეგიის უნიის დროს, ეს დროშა ასევე იყო ნორვეგიის დროშა, რომელმაც დღეისათვის სულ მცირე ცვლილებები განიცადა, სანამ ნორვეგია 1821 წელს ამჟამინდელ დროშას მიიღებდა. დანებორგი მსოფლიოში უძველესი დროშაა, რომელიც დღემდე გამოიყენება დამოუკიდებელი სახელმწიფოს მიერ. ლეგენდა დროშის წარმოშობას ლინდანისეს ბრძოლას უკავშირებს (აგრეთვე ცნობილი როგორც ვალდემარის ბრძოლა), რომელიც 1219 წლის 15 ივნიის ესტონეთში გაიმართა. ლეგენდის თანახმად დანებროგის წარმოშობა უკავშირდება ლინდანისის (ტალინი) ბრძოლას, რომელიც ესტონეთში 1219 წლის 15 ივნისს მოხდა. ბრძოლა დანიელების დამარცხებით მთავრდებოდა, მაგრამ დანიის ეპისკოპოსი ამ დროს მთიდან ბრძოლას გადაჰყურებდა და თან ზეცისკენ აპყრობილი ხელებით უფალს დახმარებას სთხოვდა. რაც უფრო მეტს ლოცულობდა დანიელები მით უფრო უახლოვდებოდნენ გამარჯვებას, მაგრამ როდესაც ეპისკოპოსს ხელები დაეღალა და დაბლა დაუშვა, ესტონელებმა დანიელები უკან დახიეს, შემდეგ მან ისევ აღმართა ხელები ზემოთ და მათ ისევ მოიპოვეს უპირატესობა, მაგრამ მალევე კვლავ დაეღალა ხელები და როდესაც დანიელები წაგების პირას იყვნენ დანებროგი სასწაულებრივად დაეშვა ციდან. მეფემ ის აიღო და მებრძოლებს აჩვენა. მათ მხნეობა და სიმამაცე შეემატათ და ბრძოლა მოიგეს. დანიის გერბი დანიის ჰიმნი დანია Flags of the World-ზე Danish flag legendary birthplace in Estonia დაარქივებული 2012-08-23 საიტზე Wayback Machine. ↑ Jeroen Temperman. State Religion Relationships and Human Rights Law. Martinus Nijhoff Publishers. ციტირების თარიღი: 2007-12-31. „Many predominantly Christian states show a cross, symbolising Christianity, on their national flag. Scandinavian crosses or Nordic crosses on the flags of the Nordic countries–Denmark, Finland, Iceland, Norway and Sweden–also represent Christianity.“  ↑ Carol A. Foley. The Australian Flag: Colonial Relic or Contemporary Icon. William Gaunt & Sons. ციტირების თარიღი: 2007-12-31. „The Christian cross, for instance, is one of the oldest and most widely used symbols in the world, and many European countries, such as the United Kingdom, Norway, Sweden, Finland, Denmark, Iceland, Greece and Switzerland, adopted and currently retain the Christian cross on their national flags.“  ↑ Andrew Evans. Iceland. Bradt. ციტირების თარიღი: 2007-12-31. „Legend states that a red cloth with the white cross simply fell from the sky in the middle of the 13-century Battle of Valdemar, after which the Danes were victorious. As a badge of divine right, Denmark flew its cross in the other Scandinavian countries it ruled and as each nation gained independence, they incorporated the Christian symbol.“  ↑ Glenday, Craig (2009). Guinness World Records 2010: The Book of the Decade. Jim Pattison Group, გვ. 119.  ↑ Evans, Andrew (2008). Iceland. Bradt Travel Guides, გვ. 27.
ძვ. წ. 313

ვიკისაწყობში არის გვერდი თემაზე: ძვ. წ. 313 ძვ. წ. 313 — წლების რაოდენობა ქრისტესშობამდე.
რუთულური ენა

რუთულური ენა, მუხუდური ენა (თვითწოდება мыхаӀбишды чӀел) — ნახურ-დაღესტნურ ენათა ოჯახის ლეზგიურ ენათა ჯგუფის ერთ-ერთი ენა. გავრცელებულია დაღესტანში — რუთულისა და ახტის რაიონებში, აზერბაიჯანში — კახისა და შაქის რაიონებში, თურქეთსა და სირიაში. რუთულური ენას აქვს ოთხი კილო: რუთულური, შინაზური, მუხრეკულ-იხრეკული და ბორჩულ-ხინავური. დამახასიათებელია ხმოვანთა და თანხმოვანთა რთული სისტემა: 14 ხმოვანი, 38 თანხმოვანი, მახვილი დინამიკური და ტონურ-მელოდიკურია, ლექსიკა ნასესხები და საკუთარი; რუთულური ენისთვის დამახასიათებელია სახელთა მარტივი, წარმოებული, რთული ფუძეები, მრავლობითი რიცხვის ნაირგვარი ბოლოსართები; ოთხი ძირითადი ბრუნვა: სახელობითი, მოთხრობითი, ნათესაობითი, მიცემითი.; მრავალსერიიანი ერთ- და ორთანდებულიანი ბრუნვები; სახელთა წარმომომქმნელ ნიშანთა სიმცირე; ზმნის მორფოლოგიური კატეგორიები: გრამატიკული კლასები, ასპექტი, დრო, კილო; სახელმზნური ფორმები: აბსოლუტივი, ინფინიტივი, ინფინიტივ-მასდარი, მიმღეობა. ზმნაში, ზოგ ნაცვალსახელსა და მსაზღვრელ სახელში განირჩევა 4 — მამაკაცის, ქალის, ცხოველის, საგან-ნივთის — კლასი; მრავლობით რიცხვში ყველა კლასი გაერთიანებულია ერთ კლასად (კლასის ნიშანი გაგებულია მრ. რიცხვისად). მოეპოვება ადგილისა და დროის საგარემოებო სიტყვათა სერიები, უარყოფისა და კითხვის ნაწილაკები, ადგილ-მიმართულების აღმნიშვნელი წინდებულები ზმნაში და თანდებულები სახელში; სინტაქსური კონსტრუქციები — ნომინატიური, ერგატიული, დატიური. რუთულელები (მუხადები) ორენოვანი ხალხია. სატომთაშორისო ენად იყენებენ რუსულსა და აზერბაიჯანულ ენებს; სწავლა — რუსულად (1952 წლამდე აზერბაიჯანულად). ქართული საბჭოთა ენციკლოპედია, ტ. 8, თბ., 1984. — გვ. 467.
დანიის ჰიმნი

დანიის ჰიმნი (დან. Der er et yndigt land) — დანიის ერთ-ერთი ეროვნული სიმბოლო. ტექსტი 1819 წელს ადამ ელენშლეგერმა დაწერა. თავდაპირველად ის 12 სტრიქონისგან შედგებოდა, რომელიც შემდეგ მნიშვნელოვნად შემცირდა. მუსიკა 1835 წელს ჰანს ერნსტ კრეიერმა შექმნა. მოგვიანებით, თომას ლაუბმა და კარლ ნილსენმა ასევე შექმნეს ალტერნატიული მელოდიები, მაგრამ არცერთი მათგანი არ დამტკიცებულა და დღეს ხალხისთვის ისინი თითქმის უცნობია.
საქართველო 2012 წლის ზაფხულის ოლიმპიურ თამაშებზე

საქართველომ ზაფხულის ოლიმპიურ თამაშებზე მეხუთედ იასპარეზა 2012 წელს, დიდი ბრიტანეთის დედაქალაქ ლონდონში. ქალები - ინდივიდუალური კაცები Track & road events Field events ქალები Field events კაცები კაცები ქალები კაცები კაცები თავისუფალი სტილი კაცები ბერძნულ-რომაული სტილი
ლაშა შავდათუაშვილი

ლაშა შავდათუაშვილი (დ. 31 იანვარი, 1992, კარალეთი, გორის რაიონი) — ქართველი ძიუდოისტი. 2012 წლის ზაფხულის ოლიმპიურ თამაშებზე, 66 კგ-მდე ძიუდოისტთა შორის ოქროს მედალი მოიპოვა. 2021 წელს ბუდაპეშტში გამართულ მსოფლიო ჩემპიონატზე, 73 კგ წონით კატეგორიაში, ოქროს მედლის მფლობელი გახდა. 2016 წლის 8 აგვისტოს, რიო-დე-ჟანეიროს ზაფხულის ოლიმპიურ თამაშებზე შავდათუაშვილმა ბრინჯაოს მედალი მოიპოვა. ორთაბრძოლაში მან გასული წლის ევროპის ჩემპიონი, ებრაელი საგი მუკი დაამარცხა. ებრაელამდე შავდათუაშვილმა რუსი დენის იარცევი იპონით დაამარცხა. 2021 წელს გამართულ 2020 წლის ზაფხულის ოლიმპიურ თამაშებზე შავდათუაშვილმა ვერცხლის მედალი მოიპოვა. არის მსოფლიო ორგზის ჩემპიონი ( 2013 ,რიო დე ჟანეირო, გუნდური; 2021, ბუდაპეშტი, უნგრეთი) , მსოფლიო ორგზის ბრინჯაოს პრიზიორი (2014, 2015; გუნდური), ევროპის ჩემპიონი 2012 (ჩელიაბინსკი, გუნდური), 2013 (ბუდაპეშტი, გუნდური), 2016 (ყაზანი, გუნდური), 2017 (ვარშავა, გუნდური) წლებში, საქართველოს ჩემპიონი (2017, 73 კგ) და მსოფლიო თასის მფლობელი 2012 (თბილისი, 66 კგ; პრაღა, 66 კგ; ბუენოს-აირესი, 66 კგ). 2012 წელს საქართველოს სპორტულ ჟურნალისტთა ასოციაციაციის მიერ წლის საუკეთესო სპორტსმენად დასახელდა . ამავე წელს საქართველოს სპორტისა და ახალგაზრდულ საქმეთა სამინისტრომ დაასახელა წლის საუკეთესო სპორტსმენად. მიღებული აქვს ბრწყინვალების საპრეზიდენტო ორდენი (2018 წელს) და ღირსების ორდენი (2016 წელს). ლაშა შავდათუაშვილი — ბიოგრაფიული ლექსიკონი ლაშა შავდათუაშვილი — ქართული სპორტი ↑ Lasha Shavdatuashvili. london2012.com. დაარქივებულია ორიგინალიდან — 2012-12-05. ციტირების თარიღი: 2012-7-29. ↑ Men's -66kg. london2012.com. დაარქივებულია ორიგინალიდან — 2012-12-05. ციტირების თარიღი: 2012-7-29. ↑ ლაშა შავდათუაშვილი მსოფლიოს ჩემპიონი გახდა
ძვ. წ. 314

ვიკისაწყობში არის გვერდი თემაზე: ძვ. წ. 314 ექსინე — ბერძენი სახელმწიფო მოხელე და ორატორი (დ. ძვ. წ. 389 წ.)
ალექსანდრე ამილახვარი (პოლკოვნიკი)

ალექსანდრე ვლადიმერის ძე ამილახვარი (დ. 20 ოქტომბერი, 1879 ან 1880, გორი, — გ. 21 აგვისტო, 1968, ნიუ იორკი) — თავადი, ქართველი სამხედრო მოღვაწე, პოლკოვნიკი, 1921 წლიდან — პოლიტიკური ემიგრანტი. დაიბადა ქ. გორში, ცნობილ არისტოკრატულ ოჯახში. დაამთავრა თბილისის კადეტთა კორპუსი, 1901 წელს კი — პაჟთა კორპუსი. ჩამოაყალიბა და სათავეში ჩაუდგა დრაგუნთა ქართულ პოლკს. პირველი მსოფლიო ომის დროს, 1914–1916 წლებში მსახურობდა „ველურ დივიზიაში“. რუსეთში სამოქალაქო ომის დასაწყისში დონის კაზაკებთან ერთად ებრძოდა ბოლშევიკებს. 1917 წლიდან თბილისში მოღვაწეობდა. 1921 წელს საქართველოს გასაბჭოების შემდეგ კონსტანტინეპოლში, შემდეგ პარიზში გადასახლდა. თანამშრომლობდა ემიგრაციულ ჟურნალ-გაზეთებში; 1924 წელს იყო „ოქროს საწმისის“ ერთ-ერთი დამფუძნებელი. 1926 წლიდან აქტიურად ჩაება „პრომეთეისტულ“ მოძრაობაში. ელიზბარ ვაჩნაძესთან, მერაბ ჯორჯაძესა და ნიკოლოზ ჩქოტუასთან ერთად მონაწილეობდა ესპანეთის სამოქალაქო ომში გენერალ ფრანსისკო ფრანკოს მხარეზე. 1945-1954 წლებში ცხოვრობდა პერუში, 1957 წლიდან — ამერიკის შეერთებულ შტატებში. იყო ნიუ-იორკის ინვალიდთა კავშირის თავმჯდომარე. გარდაიცვალა 1968 წელს ნიუ-იორკში. დაკრძალულია იქვე, ნოვო-დივეევოს რუსულ მონასტერში. G.Mamoulia, Les combats independantistes des Caucasiens entre USSR et puissances occidentales. 2009, ISBN: 978-2-296-09476-5; p.254-257; Русские в Северной Америке. Е.А. Александров. Хэмден (США)-Сан-Франциско (США)-Санкт-Петербург (Россия), 2005. Памяти полковника князя А.В. Амилахвари // НРС [Новое русское слово (Нью-Йорк)]. 1968. ქართული დიასპორა: ამილახვარი ალექსანდრე ვლადიმერის ძე[მკვდარი ბმული].
დიდი პარასკევი

დიდი პარასკევი, იგივე წითელი პარასკევი — ვნების კვირის პარასკევი. დააწესა ქრისტიანულმა ეკლესიამ იმ დღის აღსანიშნავად, როდესაც ქრისტე ჯვარს აცვეს. ამ მოვლენის სახარებისეული ინტერპრეტაცია ასეთია: იესოს მოძულე მღვდელმთავრებმა იუდას შემწეობით შეიპყრეს იგი და წარუდგინეს ურიასტანის მმართველს პონტოელ პილატეს და მისი ჯვარცმა ითხოვეს. იგი გოლგოთის მთაზე აიყვანეს, სადაც ებრაელები დამნაშავეებს სიკვდილით სჯიდნენ. მაშინ პასექის დღესასწაული იყო და ერთი დასასჯელის განთავისუფლება შეიძლებოდა. პილატემ ავაზაკი ბარაბა გამოიყვანა და იკითხა: რომელი გავათავისუფლოთო. ხალხმა ბარაბას გათავისუფლება ითხოვა. პილატე არ იყო დარწმუნებული ქრისტეს დანაშაულში, მაგრამ ხალხის შფოთს მოერიდა, ტაშტი მოატანინა, ხელები დაიბანა და თქვა: ამ საქმეში მე უბრალო ვარო. ამის შემდეგ, ხალხის მოთხოვნით, ქრისტე ჯვარს აცვეს. დიდი პარასკევი — კარიბჭე დიდი პარასკევი — ამბიონი
ძვ. წ. 315

ვიკისაწყობში არის გვერდი თემაზე: ძვ. წ. 315 არკესილაე — ძველი ბერძენი ფილოსოფოსი (გ. ძვ. წ. 241)
გრენლანდიის პოლიტიკური სისტემა

გრენლანდიის პოლიტიკური სისტემა ეფუძნება დანიას დაქვემდებარებულ საპარლამენტო წარმომადგენლობით დემოკრატიას. მთავრობის მეთაურია პრემიერ-მინისტრი; მოქმედებს მრავალპარტიული სისტემა. 1979 წლიდან, გრენლანდია დანიის ნახევრად თვითმმართველი ადმინისტრაციული დანაყოფია. აღმასრულებელ ხელისუფლებას ახორციელებს მთავრობა. საკანონმდებლო ხელისუფლება გადანაწილებულია მთვარობასა და გრენლანდიის პარლამენტს შორის. პარტიულ სისტემაში ლიდერობენ სოციალ-დემოკრატიული პარტია „მოწინავე“, სეპარატისტები და სოციალისტთა „სახალხო საზოგადოება“, ასევე პროფკავშირული „სოლიდარობის პარტია“. ხელისუფლების იურიდიული შტო დამოუკიდებელია აღმასრულებელი და საკანონმდებლო მთავრობებისაგან. ↑ Greenland Country Profile დაარქივებული 2012-07-13 საიტზე Wayback Machine. International Foundation for Electoral Systems (IFES) ElectioGuide
ძვ. წ. 316

ვიკისაწყობში არის გვერდი თემაზე: ძვ. წ. 316 ქალაქი ნიკეა აღადგინა ანტიგონე I ცალთვალამ და თავის პატივსაცემად ანტიგონია უწოდა.
A Northern Soul

A Northern Soul — ინგლისური როკ-ჯგუფ The Verve-ის მეორე სტუდიური ალბომი. გამოვიდა 1995 წლის 20 ივნისს, ლეიბლზე Hut Recordings. ალბომის სახელწოდება მომდინარეობს მუსიკალურ ჟანრ ჩრდილოეთის სოულისგან. ყველა სიმღერის ავტორი — The Verve, გარდა მითითებულისა. რიჩარდ ეშკროფტმა სიმღერა #5 მიუძღვნა ნოელ გალაგერს, მას შემდეგ, რაც Oasis-მა მას მას მიუძღვნა "Cast No Shadow". ალბომის (What's the Story) Morning Glory? ბუკლეტში ეს ხაზგასმულია (ეძღვნება გენიალურ რიჩარდ ეშკროფტს). ↑ McLean, Craig. „Review: The Verve – A Northern Soul (Hut HUTMC27)“. Vox. IPC Media (VOX58): 85. ↑ Spencer, Neil. „Review: THE VERVE – A Northern Soul (HUT CDHUT27)“. The Observer Review. Guardian Media Group (July 2, 1995): 8. ↑ Gill, Andy (June 30, 1995). „Review: The Verve – A Northern Soul“. Independent News & Media. ციტირების თარიღი: 6 August 2009. ↑ Southall, Nick. (September 1, 2003) Review: The Verve – A Northern Soul. Stylus Magazine. დაარქივებულია ორიგინალიდან — 5 თებერვალი 2010. ციტირების თარიღი: 6 August 2009. ↑ Ankeny, Jason. Review: A Northern Soul – The Verve. Allmusic. ციტირების თარიღი: 6 August 2009. ↑ Galvin, Peter. (June 30, 1995) Review: A Northern Soul (1995) – The Verve. Time Inc.. დაარქივებულია ორიგინალიდან — 12 ოქტომბერი 2012. ციტირების თარიღი: 6 August 2009. ↑ Sullivan, Caroline. „Review: The Verve – A Northern Soul (Hut)“. Friday Review. Guardian Media Group (July 7, 1995): 14.
A Storm in Heaven

A Storm in Heaven — ინგლისური როკ-ჯგუფ The Verve-ის სადებიუტო სტუდიური ალბომი. გამოვიდა 1993 წლის 21 ივნისს, ლეიბლზე Hut Recordings. ბრიტანეთის ჩარტში #27 ადგილზე მოხვდა. ყველა სიმღერის ავტორი — The Verve, გარდა მითითებულისა. ↑ https://www.allmusic.com/album/r184470 ↑ Segal, Dave. A Storm in Heaven – Alternative Press 1993. Alternative Press. დაარქივებულია ორიგინალიდან — 7 თებერვალი 2012. ციტირების თარიღი: 13 February 2013. ↑ Unsung – Reviews – A Storm in Heaven. Head Heritage. ციტირების თარიღი: 13 February 2013. ↑ Rollins, Tim. The Verve – A Storm in Heaven. MustHear.com. ციტირების თარიღი: 13 February 2013. ↑ NME (Magazine) (6/19/93, p.33) – 8 – Excellent – "...some of the prettiest noises to ever escape from amplifiers....At best, you'll believe a man can fly..." ↑ Southall, Nick. Verve – A Storm in Heaven – On Second Thought. Stylus Magazine. დაარქივებულია ორიგინალიდან — 9 მაისი 2012. ციტირების თარიღი: 13 February 2013.
ძვ. წ. 317

ვიკისაწყობში არის გვერდი თემაზე: ძვ. წ. 317 ძვ. წ. 317 — წლების რაოდენობა ქრისტესშობამდე.
Careful with That Axe, Eugene

„Careful with That Axe, Eugene“ — ინგლისური პროგრესული როკ-ჯგუფ პინკ ფლოიდის ინსტრუმენტული იმპროვიზაციული კომპოზიცია, გამოცემული სინგლზე „Point Me at the Sky“. იგი აგრეთვე შეტანილია ჯგუფის კრებულში Relics. მისი საკონცერტო ვერსიები ჟღერს ალბომში Ummagumma და ფილმში Pink Floyd: Live at Pompeii. კომპოზიციის კიდევ ერთი ვერსია, „Come in Number 51, Your Time Is Up“, შეტანილია მიქელანჯელო ანტონიონის ფილმში „ზაბრისკი პოინტი“ და მის საუნდტრეკში. კომპოზიციის მუსიკალური ნაწილი ეფუძნება მსუბუქ, ორგანზე აგებულ ჯემს და ბას-გიტარის თანმხლებ პარტიას, რომელიც მონოტონურია. სიმღერას ტექსტი არ აქვს, თუმცა როჯერ უოტერსი ჩურჩულებს მის სათაურს, რასაც მოჰყვება მისივე კივილი, Candy and a Currant Bun-ის მსგავსი. მუსიკა უფრო და უფრო ხმაურიან ტონს იძენს, შემდეგ კი თანდათან მშვიდდება. დაძაბული სექციების დროს დეივიდ გილმორის გიტარა და სკეტ-ვოკალი ჟღერს. კონცერტების დროს ამ ნაწილს დეივიდი ვოკალურად გიტარასთან უნისონში ასრულებდა. ფილმისთვის „ზაბრისკი პოინტი“ კომპოზიციას გადაერქვა სახელწოდება და ეწოდა „Come In Number 51, Your Time Is Up“. მას დაემატა ბევრი ჩურჩული და გუნდის ვოკალები. ძირითად ვოკალებს ამ ვერსიაში ასრულებენ დეივიდ გილმორი და როჯერ უოტერსი, ხოლო უოტერსის კივილი შესამჩნევად ხმამაღალია. თუკი ორიგინალური ვერსია რე მინორში სრულდებოდა, ეს ვერსია მი მინორში სრულდება. ფილმში იგი ჟღერს ფინალური სცენის დროს, როდესაც შენელებული მოძრაობით არის ნაჩვენები დიდი აფეთქება. ჯგუფი კომპოზიციას ასრულებდა 1968-1973 წლების ყველა კონცერტზე, ერთხელ კი 1977 წელსაც შეასრულა. ადრეული ვერსიის წარდგენა შედგა 1968 წლის 31 მაისს, სათაურით „Keep Smiling People“. სათაურით „Murderistic Woman“ კომპოზიცია ჯონ პილის გადაცემაში Top Gear, 1968 წლის 11 აგვისტოს გადაიცა, ხოლო ჩაიწერა მანამდე, BBC-ს სტუდიაში Piccadilly, 1968 წლის 25 ივნისს. როჯერ უოტერსი - ბას გიტარა, ვოკალი დეივიდ გილმორი- გიტარა, ვოკალი რიჩარდ რაიტი - ორგანი ნიკ მეისონი- დასარტყმელი საკრავები, პერკუსია ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ Albums: Zabriskie Point (1970), Pink Floyd. Floyian Slip. ციტირების თარიღი: 25 თებერვალი 2011. ↑ Hodges, Nick and Priston, Ian (1999), Embryo: A Pink Floyd Chronology 1966–1971. Cherry Red Books, p. 126.
გოგი დოლიძე (მომღერალი)

გიორგი (გოგი) დოლიძე (დ. 5 სექტემბერი, 1954, თბილისი — გ. 8 მარტი, 1996) — ქართველი მომღერალი. საქართველოს დამსახურებული არტისტი, საქართველოს სახელმწიფო პრემიის ლაურეატი მიენიჭა სიკვდილის შემდეგ, 1998 წელს. 1961–1971 წლებში სწავლობდა თბილისის 24-ე საშუალო სკოლაში, პარალელურად სამუსიკო სასწავლებელში. 1976 წელს დაამთავრა თბილისის ი. ჭავჭავაძის სახელობის უცხო ენათა სახელმწიფო პედაგოგიური ინსტიტუტი ინგლისური ენის სპეციალობით. მუშაობდა კინოსტუდია ქართულ ფილმში მეთოდისტად. 1979 წლიდან სიცოცხლის ბოლომდე – საქართველოს ტელევიზიის ხალხური შემოქმედების რედაქციაში რედაქტორად, უფროს რედაქტორად, 1989 წლიდან –ამავე რედაქცისს განყოფილების გამგედ. 1979-1996 წლებში მუშაობდა საქართველოს ტელერადიო კორპორაციის ხალხური შემოქმედების რედაქციაში. განსაკუთრებული პოპულარობა მოიპოვა 1980-1990 წლებში, როგორც შესანიშნავმა სოლისტმა და პარტნიორმა. 1976-1983 წლებში მღეროდა ფოლკლორულ ანსამბლ „ფაზისში“, 1986 წლიდან კი ანსამბლ „ქართულ ხმებში“. ამ ანსამბლთან ერთად გასტროლებით შემოიარა მრავალი ქვეყანა. გოგი დოლიძე ძირითადად მაინც საესტრადო სიმღერების შემსრულებელია. ამ ჟანრით გატაცება ხალხური სიმღერების მისეულ შესრულებაშიც აისახა და განსაკუთრებული ელფერი შესძინა. გარდაიცვალა 1996 წლის 8 მარტს. გარდაცვალების შემდეგ, 1999 წელს გოგი დოლიძე მეოცე საუკუნის საუკეთესო ქართველ მომღერალ მამაკაცად დაასახელეს. თბილისში, 24-ე სკოლის წინ, სადაც ის სწავლობდა, დაიდგა მისი ბიუსტი. „ხმალი ავლესოთ ქართველებო“ „რაც ამქვეყნად სიყვარული მეფობს“ „კიდევაც დაიზრდებიან“ „საშობაო საგალობელი“ გოგი დოლიძე დაარქივებული 2016-03-05 საიტზე Wayback Machine.
ძვ. წ. 318

ვიკისაწყობში არის გვერდი თემაზე: ძვ. წ. 318 პიროსი ეპიროსიდან - მოლოსიანსის, ეპიროსის და მაკედონიის მეფე.
გრენლანდიის დროშა

გრენლანდიის დროშა შეასრულა ადგილობრივმა თუე კრისტიანსენმა. შედგება ორი თანაბარი ჰორიზონტალური, ზედა თეთრი და ქვედა წითელი ზოლისგან. ცენტრისგან ოდნავ მარცხნივ, განთავსებულია დიდი დისკო, რომლის ზედა ნახევარიც წითელია, ქვედა კი თეთრი. ადგილობრივ ენაზე დროშას ერფალასორპუტს (Erfalasorput) უწოდებენ, რაც „ჩვენს დროშას“ ნიშნავს. საკუთარი დროშის შექმნის იდეა გრენლანდიაში პირველად 1973 წელს გაჩნდა, როდესაც ხუთმა გრენლანდიელმა წარმოადგინა მწვანე, თეთრ და ლურჯ ფერებში გადაწყვეტილი დროშა. 1978 წელს დანიამ გრენლანდიას თვითმმართველობა მიანიჭა, რის შედეგადაც ის დანიის სამეფოში თანასწორუფლებიანი წევრი გახდა. ამის შემდეგ, ადგილობრივმა მმართველობამ დროშაზე კონკურსი გამოაცხადა; სულ შევიდა 555 ვარიანტი, საიდანაც 293 გრენლანდიელებს ეკუთვნოდათ. საბოლოოდ, 1985 წლის 21 ივნისს, თუე კრისტიანსენის მიერ შექმნილი თეთრ-წითელი დროშა დამტკიცდა. ვიკისაწყობში არის გვერდი თემაზე: გრენლანდიის დროშა FOTW: Greenland - History of the Erfalasorput Other flag proposals ↑ „Greenland's flag“. Nordic Council. დაარქივებულია ორიგინალიდან — 2012-03-15. ციტირების თარიღი: 2012-05-08.
ძვ. წ. 319

ვიკისაწყობში არის გვერდი თემაზე: ძვ. წ. 319 ანტიპატრე — მაკედონელი მხედართმთავარი (დ. ძვ. წ. 397)
შენადნობები

შენადნობები — სპილენძსა და კალას ბევრი გამოსადეგი თვისება აქვს - ერთ-ერთი ისაა რომ იოლად არ იჟანგება. თუმცა, ორივე მათგანი რბილია და სუსტი. სამაგიეროდ მათი შერევით მიღებული ლითონი ძალიან მყარი და მაგარია, თანაც არ იჟანგება. ის ლითონთა ერთ-ერთი ყველაზე გამოსადეგი ნაერთია, ანუ შენადნობი და მას ბრინჯაო ეწოდება. ლითონთა უმრავლესობა სუფთა სახით საკმაოდ რბილი და სუსტია. მათი შენადნობი კი მყარი და მაგარი. დღესდღეობით გამოყენებული ლითონების უმრავლესობა შენადნობები ისეთი წვრილმანებით იწყება როგორიცაა მონეტები, დანა-ჩანგალი და სხვა, ეს ჩამონთვალი კი თვითმფრინავების ძრავებითა და კორპუსებით მთავრდება. უკვე ათასობით წელია, რაც შენადნობები გამოიყენება. მეტალურგები, რომლებიც ლითონებზე მუშაობენ, სხვადასხვა თვისებების მქონე მრავალი სახის შენადნობებს აწარმოებენ. მეცნიერები შენადნობებისთვის ლითონებს დიდი სიფრთხილით აჩევენ, ანუ სწორ რეცეპტს იგონებენ. ყველაზე გავრცელებული ლითონი - ფოლადი, შენადნობია. ის რკინის, მცირე რაოდენობით ნახშირბადისა და ზოგიერთი სხვა ლითონის ნაერთია. სწორედ ამის გამოა ის ასეთი მყარი. ჩვეულებრივი ფოლადის ცუდი თვისება ის არის, რომ იჟანგება. იმისთვის რომ ფოლადი არ დაიჟანგოს მეტალურგები მას ქრომსა და ნიკელს უმატებენ. ეს ლითონები არ იჟანგება და ფოლადსაც უჟანგავს ხდის. აწორედ ასე მიიღება უჟანგავი ფოლადი. ყველაზე სრულყოფილი შენადნობები რეაქტიულ ძრავებში გვხვდება. მათ 100°C-ზე მაღალ ტემპერატურაზეც კი მყარი მდგომარეობა უნდა შეინარჩუნონ. ზოგიერთი ასეთი შენადნობი შეიძლება ათზე მეტ სხვადასხვა ლითონს შეიცავდეს, მათ შორის ტიტანს და ვოლფარმსაც. ისინი მხოლოდ ძალიან მაღალ ტემპერატურაზე დნება. შენადნობების ფასი ჯერ კიდევ უხსოვარ დროში გაიგეს. ბრინჯაო ჩვენს წელთაღრიცხვამდე 3000 წლის წინ დაამზადეს, თითბერს დაახლოებით ამდენივე ხანია იყენებენ. მეხსიერების მქონე ლითონები ნიკელისა და ტიტანის შენადნობებია, რომლებსაც თავიანთი ფორმის "დამახსოვრება" შეუძლიათ. თუ მეხსიერების მქონე ლითონისგან დამზადებულ საგანს მოვღუნავთ ის თავის ფორმას დაიბრუნებს დაბალ ცეცხლზე გაცხელებით. ოქსფორდის ილუსტრირებული სამეცნიერო ენციკლოპედია